**Klaus Küng** (født 17. september 1940 i Bregenz i Gau Tirol-Vorarlberg i Det tyske rike) er en østerriksk katolsk prelat som var biskop av Sankt Pölten. Han tilhører Opus Dei.

Liv og virke
------------

### Bakgrunn

Han ble født 17. september 1940 i Bregenz som sønn av bylegen Dr. Josef Küng og tilbrakte ungdomstiden i Feldkirch. Han ble uteksaminert fra *Bundesgymnasium Feldkirch* i 1958 med blant andre Erwin Kräutler. Han studerte medisin ved Leopold-Franzens-Universität Innsbruck og Universitetet i Wien og tok doktorgraden i medisin i 1964.

I Wien ble han kjent med den katolske organisasjonen Opus Dei. Han ble imponert over deres «helligelse av det alminnelige liv»-spiritualitet og ble i 1961 medlem av denne organisasjonen som *numerarius* (sølibatært medlem). I ett år arbeidet han som lege ved*Kaiserin-Elisabeth-Spital*. 

Mellom 1965 og 1969 studerte han teologi ved Lateranuniversitetet i Roma, hvor han oppnådde doktorgrad i teologi. Han jobbet også ved *Landeskrankenhaus Graz*. 

### Prest

Den 23. august 1970 ble han ordinert til prest i Madrid og ble kapellan i *St. Peters* (Wien I). Deretter tjente han som den østerrikske regionale leder av Opus Dei i Wien.

### Biskop av Feldkirch

Den 21. januar 1989 utnevnte pave Johannes Paul II ham til biskop av Feldkirch. Han mottok bispeordinasjonen den 5. mars 1989 fra biskop Bruno Wechner, og medkonsekratorer var erkebiskop Georg Eder og biskop Reinhold Stecher.

### Biskop av Sankt Pölten

Den 20. juli 2004 ble han utnevnt til apostolisk visitator til bispedømmet Sankt Pölten, på grunn av bispedømmets situasjon i og forhold ved presteseminaret, der tusenvis av homoseksuelt og pedofiliorienterte fotografier ble funnet på datamaskinene til noen seminarister, og andre problemeri bispedømmet. Den 7. oktober 2004 ble han innsatt som ny biskop av Sankt Pölten, og ble dermed etterfølger etter biskop Kurt Krenn. Han ble innført i embedet den 28. november samme år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) \* bispeviet 1566
* Kardinal Girolamo Bernerio (1540–1611) \*1586
* Erkebiskop Galeazzo Sanvitale (1566–1622) \*1604
* Kardinal Ludovico Ludovisi (1595–1632) \*1621
* Kardinal Luigi Caetani (1595–1642) \*1622
* Kardinal Ulderico Carpegna (1595–1679) \*1630
* Kardinal Paluzzo Paluzzi Altieri degli Albertoni (1623–1698) \*1666
* Pave Benedikt XIII (1649–1730) \*1675
* Pave Benedikt XIV (1675–1758) \*1724
* Pave Klemens XIII (1693–1769) \*1743
* Kardinal Alessandro Mattei (1744–1820) \*1767
* Kardinal Pietro Francesco Galleffi (1770–1837) \*1819
* Kardinal Giacomo Filippo Fransoni (1775–1856) \*1822
* Kardinal Carlo Sacconi (1808–1889) \*1851
* Kardinal Edward Henry Howard of Norfolk (1829–1892) \*1872
* Kardinal Mariano Rampolla del Tindaro (1843–1913) \*1882
* Kardinal Rafael Merry del Val y Zulueta (1865–1930) \*1900
* Biskop Josef Altenweisel (1851–1912) \*1904
* Biskop Franz Egger (1836–1918) \*1908
* Erkebiskop Sigismund Waitz (1864–1941) \*1913
* Biskop Paulus Rusch (1903–1986) \*1938
* Biskop Bruno Wechner (1908-1999) \*1955
* Biskop *Klaus Küng* (1940–) \*1938

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   Munzinger Personen, Munzinger IBA 00000025029, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id kung-klaus[Hentet fra Wikidata]
4. ↑  kung.html, lest 1.september 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Brockhaus Enzyklopädie **·** VIAF **·** GND **·** LCCN **·** ISNI **·** NKC **·** Munzinger (iba)
 |